Správa zo zahraničnej pracovnej cesty

	Príloha k cestovnému príkazu číslo	38/2013	
1.	Účastník pracovnej cesty	
Meno, priezvisko, tituly	RNDr. Lýdia Šuchová	
Útvar		
Prac. zaradenie	Riaditeľ	
Znalosť jazykov2]	AJ, FR, RU	
2.	Pracovná cesta 	
Vykonaná v dňoch	05.07.2013 – 05.7.2013	
Štát	Nemecko	
Mesto	Bon	
Názov organizácie vrátane adresy	Science Europe 	
Účel pracovnej cesty	Účasť na zasadnutí pracovnej skupiny „Grant Union“	
Spôsob financovania (cestovné, pobytové náklady, iné výdavky)	APVV	
3.	Rámcový program pracovnej cesty	
Dátum
	Hodina
	Navštívené organizácie	Mená a funkcie kontaktovaných partnerov	Kontaktné adresy	
5.7.2013 	10,00 – 16,00	Zasadnutie pracovnej skupiny SE	Predstavitelia DFG - organizátori	Kennedyallee 40, Bon	
4.	Stručný priebeh rokovaní/študijného pobytu1]	
Na zasadnutí pracovnej Science Europe zameranej na oblasť Grant Union sa zúčastnili predstavitelia grantových agentúr z krajín Európskej únie ako aj zástupcovia kancelárie Science Europe v Bruseli a tiež aj predstavitelia niekoľkých silných výskumných inštitúcií z Nemecka, Francúzska a Švajčiarska. 
V rámci celodenného rokovania boli prediskutované viaceré ťažiskové témy týkajúce sa nastavenia podmienok cezhraničnej výskumnej spolupráce. Boli rozdiskutované tri konkrétne modely praktickej aplikácie Grant Union. Prvým z nich je „Co-investigator“. Zmyslom tejto schémy je otvoriť národné projektu aj odborníkom zo zahraničia  s tým, že ich výskum realizovaný mimo územia financujúcej krajiny by mohol byť hradený z národných zdrojov projekt financujúcej krajiny. V tomto kontexte oslovili dve ťažiskové grantové agentúry vo Veľkej Británii (zamerané na sociálne vedy a humanitné vedy) predstaviteľov Science Europe listom s ponukou na spoluprácu pri rozširovaní takejto finančnej schémy. Druhým modelom je „Money follows researcher“, v rámci ktorého by bola poskytnutá možnosť prenosu grantu (a jeho následnej realizácie) do inej krajiny v prípade, ak by zodpovedný riešiteľ odišiel z pôvodného pracoviska pracovať do inej krajiny. Tretím modelom je „Lead agency“, kedy by sa v prípade projektov bilaterálnej alebo multilaterálnej spolupráce podávaných paralelne v národných agentúrach realizovalo len jedno centralizované hodnotene projektov danou Lead agency (dohodnutou medzi národnými agentúrami). V rámci diskusie boli podrobnejšie rozobraté pozitíva a problémy viažuce sa s každým z uvedených modelov.  
V rámci popoludňajšieho bloku bol detailne rozdiskutovaný zámer činnosti pracovnej skupiny aj s plánom práce. Zástupcovia z francúzska predstavili návrh Európskej komisie pracovne nazývaný „Synchronizované výzvy“, kedy by sa viaceré národné agentúry dohodli na rovnakej (synchronizoanej) výzve na podávanie projektov v danej vednej oblasti (projekty by zostali na národnej úrovni) a spoločne by organizovali proces hodnotenia projektov medzinárodnými expertmi.  Každá agentúra by následne obdržala hodnotenia len vlastných projektov.  	
5.	Odporúčané závery a návrh úloh2]	
Všetky informácie týkajúce sa tvorených modelov Grant Union (respektíve cezhraničnej spolupráce) je potrebné prediskutovať z hľadiska záujmu Slovenskej republiky ako aj z hľadiska legislatívnych možností resp. obmedzení, ktoré v danej chvíli sú. V každom prípade je potrebné podporovať rôzne formy rozvoja slovenskej vedy a zapájania sa slovenských výskumníkov do medzinárodnej spolupráce.	
6.	Prehľad prinesenej dokumentácie a miesto jej uloženia	
Dokumentácia	Miesto uloženia	
		
7.	Osobitne vyhodnotený očakávaný prínos pracovnej cesty	
Pracovná cesta prispeje k zefektívneniu aktivít APVV v kontexte zosúladenia národných aktivít a procesov a stratégií v medzinárodnom rozsahu. Zároveň prispela k presadzovaniu cieľov slovenských výskumnej oblasti v medzinárodnom kontexte. 	
8.	Spôsob zverejnenia výsledkov pracovnej cesty, prenos získaných informácií2]	
O výsledkoch pracovnej cesty boli informovaní relevantní zamestnanci APVV a členovia odborných orgánov APVV.	
Súhlasím so zverejnením správy na internete.	
Správu vypracoval (meno a priezvisko účastníka)
Lýdia Šuchová
Dátum 10.7. 2013	

Podpis ...................................	
Správu schválil 
Ing. Bibiána Remiarová, PhD.
Dátum 10.7.2013	

Podpis ...................................